open-index/open-wikipedia-markdown huggingface dataset:
Игор Свјатославич

алт=Споменик во Новгород-Северски|мини|Споменик во Новгород-Северски
**Игор Свјатославич** (1151-1202) бил руски средновековен владетел, кнез на Новгород-Северск. Неговиот поход против Половците е опеан во староруската поема „Слово за походот Игорев“.

## Животопис

По смртта на моќниот киевски кнез Владимир Мономах започнале бројни братоубиствени борби меѓу руските кнезови, а веќе од средината на 11 век бројни номадски степски племиња сè почесто продирале во руските земји. Така, кнезот новгород-северски Игор Свјатославич (1151-1202), син на черниговскиот кнез Свјатослав Олегович и внук на Олег Свјатославич, бил од родот Олегович кои биле во непријателски односи со родот Мономахович (потомците на киевскиот кнез Владимир Мономах). Од 1180 до 1183 година, кнезот Игор се борел против Мономаховичите, а притоа бил во сојуз со ханот Кончак. Подоцна, пролетта 1185 година, кнезот Игор Свјатославич, заедно со брат му Всеволод, синот Владимир и внукот Свјетослав Олегович, започнал воен поход против Половците. Откако на почетокот, руската војска ги поразила Половците, опиена од успехот, таа не го забележала прегрупирањето на непријателот и најпосле била поразена, при што кнезот Игор и двајца други кнезови биле заробени, а кнезот Всеволд загинал. Во Битката кај Кајала, кнезот Игор бил ранет во левата рака. Но, една година подоцна, јужните руски кнезови, предводени од киевскиот кнез Свјатослав, им нанеле тежок пораз на Половците при што бил заробен ханот Кобјак.

Благодарение на ханот Кончак (кој му бил сојузник на кнезот Игор во борбата против Рјурик Киевски во 1180 година), содека бил заробеник на Половците, кнезот Игор можел слободно да се движи и дури одел и на лов, но со стража. Кнезот Игор поминал во заробеништво речиси една година, кога еден ден, Половецот Лавр (Лавор, Овлур) му понудил помош за да избега. Најпрвин, Игор не му верувал, а истовремено мислел дека е недостојно за еден кнез да бега (според Ипатиевскиот летопис). Набргу, и другите руски заробеници го советувале да побегне и најпосле, Игор се согласил. На зајдисонце, тој го пратил својот коњушар кај Лавр и му наредил да ја преминат реката со резервен коњ. Половските стражари ништо не претчувствувале, зашто се напиле „кумис“ и се веселеле. Тогаш, Игор ја преминал реката, се качил на резервниот коњ и избегал во „еден петок навечер“. Половските потери го бркале цели 11 дена, но не го фатиле и Игор пристигнал во својот Новгород-Северски, пречекан воодушевено од населението. Оттаму, заминал во Чернигов кај својот брат Јарослав за да бара помош за борба против Половците, а потоа барал помош и во Киев, кај великиот кнез Свјатослав и кај кнезот Рјурик. По успешното бегство, кнезот Игор го направил Лавр (чија мајка била Русинка) болјар и го оженил со ќерката на еден свој заповедник.

Заедно со кнезот Игор, Половците го заробиле и неговиот син Владимир, кој во заробеништвото се оженил со ќерката на ханот Кончак. Подоцна, кога се вратил дома, Владимир со себе ја донел и својата сопруга.

## Наводи

Категорија:Руски средновековни владетели
Категорија:Родени во 1151 година
Јарослав Мудриот

**Јарослав Мудриот** или **Јарослав I Владимирович** (умрел во 1054) — руски средновековен владетел, киевски кнез.

## Животопис
Од 1019 до 1054 година киевски кнез бил Јарослав I Владимирович, познат како Јарослав Мудриот. Тој бил син на големиот киевски кнез Владимир, кој ги покрстил Русите во 988 година, а негов брат бил Мстислав Владимирович Велики (умрел во 1036&nbsp;г.), кнез тмуторокањски и черниговски. Јарослав бил наречен Стари за да се разликува од другите кнезови кои живееле подоцна (на пример, Јарослав Всеволодович Черниговски). Јарослав Мудриот бил оженет со византиската кнегиња Ана, синот Свјатополк го оженил со ќерката на полскиот крал Болеслав, ќерката Ана ја омажил со францускиот крал Анри I, другата ќерка Елисавета со норвешкиот крал Харалд,  сестрата Марија ја омажил за полскиот кнез, а синот Всеволод го оженил со ќерката на византискиот цар Константин IX Мономах. Јарослав бил погребан во киевската црква Св. Софија, во мраморен саркофаг.

Во неговото време продолжило издигањето на Киевска Русија која станала една од најнапредните држави во Европа. Тој водел борба против одредени феудалци кои сакале да се осамостојат. Таков бил случај со неговиот брат Свјатополк. Тој исто така се плашел од барањето на Новгород за автономија. Тој постигнал договор со собранието на Новгород со кој тој ја осигурал приврзаноста кон централната власт. Но сепак, со посебна повелба ја гарантирал автономијата на Новгород. „Кнезовите на Новгород при стапувањето на должноста морале да му се заколнат на повелбата на кнезот Јарослав“. Потоа влегол во конфликт со својот внук Брајчаслав. По неуспешниот обид да го порази со оружје тој направил спогодба со него во која тој ја признал врховната власт на Киев но ја сочувал внатрешната самоуправа.

мини|лево|Мермерниот саркофаг на Јарослав Мудриот во храмот Св. Софија во Киев
Јарослав ја зајакнал позицијата на Руската црква. Во 1037 година, по повод победата над Печенезите, Јарослав Мудриот ја подигнал катедралната црква Св. Софија. Исто така, бил основан и манастир наречен „Киевската лавра“ кој станал културно жариште. Во 1051 година, кнезот Јарослав, без да побара дозвола од цариградскиот патријарх, за митрополит го поставил рускиот свештеник Иларион. Тоа било прв обид за осамостојување на руската црква од врховната власт на Цариградската патријаршија. Со јакнењето  на христијанството се зајакнувал и културниот живот на Киевска Русија. Биле преведувани книги донесени Македонија и Бугарија. Биле преведувани книги од грчки на старословенски јазик. Се создала руска црковна книжевност. Се развило и пишување на летописни записи во Киев и Новгород. Се појавиле првите житија како: биографија на убиените Свјатополкови браќа, Борис и Гилеб. Во 1036 година излегол првиот дел од законот „Руска правда“.

## Наводи

Категорија:Руски средновековни владетели
Категорија:Православни светци
Категорија:Кнезови на Новгород
Категорија:Воени светци
Категорија:Несигурна година на раѓање
Категорија:Христијански светци од 11 век
Категорија:Починати во 1054 година
Категорија:Основачи на градови
Лаштет

**Лаштет** () — поранешна општина во округот Пајне, во сојузната покраина Долна Саксонија, Германија. Се наоѓала околу 11 километри јужно од Пајне и 20 километри западно од Брауншвајг.

Лаштет била создадена во 1971 година со спојување на пет села: Аденштет, Гаденштет, Грос Лаферде, Минштет и Оберг. Лаштет било вештачко име, односно не било име на некое од селата. Од 1 јануари 2015 година овие села се дел од општината Илзеде.

## Општински единици

* Аденштет
* Гаденштет
* Грос Лаферде
* Минштет
* Оберг

## Надворешни врски

Категорија:Поранешни општини во Долна Саксонија
Категорија:Пајне (округ)
Всеволод Свјатославич

**Всеволод Свјатославич** - бил руски средновековен владетел, кнез на Трубецк и Курск.

## Животопис
Всеволод му бил син на Свјатослав Олегович (умрел во 1164 година), кнез на Чернигов. Заедно со брат му Игор, Всеволод учествувал во походот против Половците во кој бил заробен. Тој е опеан во поемата „Слово за походот Игорев“ каде се слави како храбар воин. Исто така, во летописите се опишува како правдољубив човек, примерен маж, голем јунак и како најдобар меѓу Олеговичите. Кнезот Всеволод бил оженет со Олга Глебовна, ќерка на кнезот Глеб Јурјевич. Во 12 век, градот Трубецк, со кој владеел Всеволод, се наоѓал во рамките на Северското кнежевство.

## Наводи

Категорија:Руски средновековни владетели
Категорија:Родени во непозната година
Категорија:Починати во 1196 година
Вендебург

**Вендебург** () — село и слободна општина во округот Пајне, во сојузната покраина Долна Саксонија, Германија. Се наоѓа околу 11 километри источно од Пајне и 12 километри северозападно од Брауншвајг.

## Географија
### Местоположба

Вендебург се наоѓа непосредно на северозападниот крај на градот Брауншвајг.

### Соседни општини

Општината Вендебург се граничи со следниве места: со општината Едемисен на север, со општинската заедница Папентајх на североисток, со градот Брауншвајг на југоисток, со општината Фехелде на југ и со градот Пајне на запад.

### Општински единици

## Личности

* Хајнрих Брандес (1803-1868) — сликар
* Карл Хајнрих Теодор Кнор (1800-1875) — основач на претпријатието Кнор
* Герхард Шрадер (1903-1990) — хемичар

## Наводи

## Надворешни врски

* Официјална страница 

Категорија:Пајне (округ)
Олег Свјатославич

мини|Сликата на принцот Олег Свјатославич Волински на пара
**Олег Свјатославич** - бил руски средновековен владетел.

## Животопис
Олег Свјатославич бил тмуторокањски и муромски кнез и основач на черниговскиот род Олеговичи. Тој им бил дедо на кнезовите Игор и Всеволод, опеани во поемата „Слово за походот Игорев“. Во оваа поема, кнезот Олег е наречен Гориславич, зашто ковел завери и кревал буни против руските кнезови. Тој бил голем непријател на кнезот Владимир Мономах и на неговите потомци. Поради тоа, кнезот Всеволод Јарославич, син на киевскиот кнез Јарослав Мудриот, го протерал кнезот Олег од Чернигов и тогаш кнезот Олег побегнал во Тмуторокањ, каде со здружил со половецките ханови и со нивна помош го победил кнезот Всеволод Јарославич. Меѓутоа, наскоро, Половците го измамиле својот сојузник, го заробиле и кнезот Олег бил испратен во заточение во Византија, на островот Родос.

## Наводи

Категорија:Руски средновековни владетели
Категорија:Несигурна година на раѓање
Категорија:Починати во 1115 година
Борис Вјачеславич

**Борис Вјачеславич** - бил руски средновековен кнез.

## Животопис
Кнезот Борис Вјачеславич му бил внук на кнезот Јарослав Мудриот и братучед на кнезот Олег Свјатославич. Кога кнезот Олег, здружен со [Куманите, го нападнал кнезот [Всеволод Јарославич, кнезот Борис му се придружил. Кнезот Борис загинал во битката против кнезовите Изјаслав]], Јарополк, Владимир и Всеволод Јарославич, одржана кај Нежатина Нива, во 1078 година. Иако кнезот Олег го советувал да ја избегнат битката, кнезот Борис не го послушал, фалејќи се дека може сам да се бори против четворица кнезови.

## Наводи

Категорија:Руски средновековни владетели
Категорија:Родени во непозната година
Категорија:Починати во 1078 година
Дарио Ивановски

**Дарио Ивановски** (р. ) — македонски атлетичар кој се натпреварува на трки на средни и долги патеки. 

Во 2017 година тој победил на полумаратонската трка на Белградскиот маратон со време од 1:10:01 и на полумаратонската трка на Скопскиот маратон со време од 1:11:26.

На 17 февруари 2018 година, Ивановски го освоил 4. место на Балканското првенство во сала одржано во Истанбул, Турција, на трката на 3.000 метри, поставувајќи нов државен рекорд со време од 8:14.44.

Тој победил на Скопскиот маратон 2021, и успеал да го собори државниот рекорд на Трпе Мартиновски поставен во 2000 година. 

## Лични рекорди

## Наводи

## Надворешни врски
*Профил на IAAF.org
*Профил на European Athletics

Категорија:Живи луѓе
Категорија:Луѓе од Скопје
Категорија:Македонски атлетичари
Плута

[мини|Плута најчесто се употребува за изработка на [тапа|тапи за шишиња за вино]]
мини|Плоча од плуа наменета за обложување на ѕидови и подови

**Плута** (phellem) е секундарно покровно ткиво на стебло, а поретко на корен. Настанува соделба на ќелии на фелогенот ( се нарекува уште и плутин камбијум). Новонастанатите ќелии на плута подлежат на забрзана суберинификација на ѕидовите на ќелиите, при што во дефинитивната состојба:
* цврсто се меѓусебно споени,
* мртви и
* исполнети со воздух.

Плута е непропустлива за вода и гасови па за проветрување на стебла постојат отвори во плута - *[[лентицела|лентицели]]*. Кога плута се оформува во  подлабоките слоеви на стеблото, тогаш сите ткива кои лежат кон периферијата на стеблото порано или подоцна умираат, бидејќи плута не дозволува довод на хранливи материи. Комплекс од мртвите ткива и плута ја правни *мртва кора*.

Плута е ценета како материјал, поради што растителни видови кои ја произведуваат во поголеми количини (на пр. храст плутњак) се одгледуваат и експлоатираат плантажно.

## Надворешни  врски

Категорија:Растителни ткива
Категорија:Природни материјали
Порцелан

мини|Прибор за чај од порцелан
[мини|Германски порцелан од [XVIII век од славниот производител *Нимфенбург* ()]]
**Порцелан** е вид на полупроѕирна керамика, која се обработува на повисоки температури (1200° -{C}- до 1400° -{C}-) во споредба со обичната грнчарија. Таа е со бела боја и полупроѕирен изглед. Претежно се украсува и со цртежи, па така добива поубав изглед.

Од порцелан се изработуваат различни украсни предмети но и кујнски садови. Многу е познат кинескиот порцелан, кои се изработуваат од мазна паста на основа на глина каолин и фелтспар (-{*petuntse*}-). На тој начин структурата дополнително се стврднува, бидејќи се пополнуваат сите микроскопски дупки.

Центарот на производство на порцелан бил Јингдзен во провинцијата Ђијангсји. Кинескиот порцелан бил — покрај свилата — еден од главните извозници на артикли, па Хан Кинезите вешто ја криеле постапката за нивна изработка. Дури 1708 година на Европејците им тргнало од рака да ја откријат постапката, а после тоа порцеланот почнал да се изработува и на Европскиот континент.

Разлика помеѓу порцеланот и обичната керамика е лесно воочлива. Ако да кажеме ни падне шолја од кафе на под, веројатноста дека ќе се скрши ќе биде помала доколку шолјта е од порцелан за разлика од онаа направена од обична керамика.

## Порцеланот како мотив во уметноста и во популарната култура
* „Порцелан“ (*Porcelain*) - песна на американскиот музичар Моби (*Moby*).

## Познати марки на порцелан
Некои од познатите марки порцелан се:
* *Herendy* (Унгарија),
* *Hollóházi* (Унгарија),
* *Zsolnay* (Унгарија),
* *Meissen* (Германија),
* *Rosenthal* (Германија) и др.

## Поврзано
* Патот на свилата
* Керамика
* Грнчарија

## Надворешни врски

* ''Antique Chinese and Japanese Porelain Collector's Help and Info Page''
* ''How porcelain is made''
* ''How bisque porcelain is made''
* ''International Ceramic Directory — providing you with links to ceramic artists, backstamps, manufacturers, historical sites and more''
* ''ArtLex Art Dictionary — Porcelain'' 
* ''Porcelain Manufacture in New York in 1875'' 

## Наводи


Категорија:Керамички материјали
Категорија:Кинеска уметност
Категорија:Диелектрици
Категорија:Грнчарство
Категорија:Кинески пронајдоци
Карл Шефер

мини|Фотографија од Карл Шефер и Соња Хени
**Карл Шефер** ( Виена  — Виена ) бил австриски лизгач во уметничко лизгање, двапати бил победник на Зимските олимписки игри, седумкратен светски првак и осумкратен европски првак.

## Животопис

Карл Шефер е роден недалеку од познатата вештачка ледена површина која е создадена од Едуард Енгелман. Со своите 11 години бил забележан од тренерот Рудолф Куцер кој во него забележал голем талент.

Освен за лизгање Шефер бил талентиран и во други работи. Одлично свирел виолина, и неколкупати бил австриски првак во нуркање со еден здив.
После својата лизгачка кариера во 1936 година, тој се преселил во САД на неколку години, каде работел како тренер. Во 1938 година отворил продавница за спортска опрема во Виена. Во 1940 година тој и Херта Вехтер ( исто така тренер за уметничко лизгање ) ја основале "Karl-Schäfer-Eisrevue" .

Во 1943 година станал глумец и глумел во филмот  "Der weiße Traum" (Бел сон).

После втората светска војна Шефер учествувал во реконструкцијата на Елмановото лизгалиште, и од 1946 година таму ги тренирал своите млади лизгачи.

Помеѓу 1956 и 1962 година тој повторно е во САД каде работи како тренер, но од 1962 година се враќа во Виена и живее таму сè до неговата смрт.

Бил оженет со Кристина Енглеман, најмладата ќерка на Едуард Енгелман.

## Резултати во уметничко лизгање

### Зимски олимписки игри

*1928 година — 4
*1932 година — 1
*1936 година — 1

### Светско првенство

*1927 година — 3
*1928 година — 2
*1929 година — 2
*1930 година — 1
*1931 година — 1
*1932 година — 1
*1933 година — 1
*1934 година — 1
*1935 година — 1
*1936 година — 1

### Европско првенство

*1927 година — 3
*1928 година — 2
*1929 година — 1
*1930 година — 1
* 1931 година — 1
*1932 година — 1
*1933 година — 1
*1934 година — 1
*1935 година — 1
*1936 година — 1

Категорија:Австриски лизгачи
Означување на променливи ѕвезди

**Означување на променливи ѕвезди** — начин на бележење на променливите ѕвезди во астрономијата кое се состои од букви од Бајеровото означување заедно со латинскиот генитив на соѕвездието (на македонски стои само називот на соѕвездието поради отсуството на падежи).

Системот на именување е следниов:

* ѕвездите кои веќе имаат Бајерови ознаки со грчки букви не добиваат нови ознаки.
* во сите други случаи се почнува со буквата R, и така до Z.
* се продолжува со RR...RZ, а потоа SS...SZ, TT...TZ и така сè до ZZ.
* се применуваат AA...AZ, BB...BZ, CC...CZ до QZ, изоставувајќи ја J во обете положби.
* по 334 комбинации се преоѓа на именување со V335, V336 итн.
Втората буква никогаш не ѝ претходи на првата во азбучниот редослед; на пр. не се допуштени BA, CA, CB, DA и сл.

Такви примери се R Северна Круна, YZ Кит, V603 Орел.

Највеќето новооткриени ѕвезди првично добиваат само каталошка шифра од нивните огкривачи ( на пр. OT J155631.0-080440 или SDSS J110014.72+131552.1), а потоа се заменуваат со ознаки во гореопишаниот формат.

## Историја

На почетокот на XIX век биле познати само малку променливи ѕвезди, па затоа немало потреба да се користат букви вон латиницата. Бидејќи речиси немало ѕвезди со голема латинична буква по Q (по Бајеровото означување), одлучено е да се отпочне со буквата R за да се избегне забуна со буквите за спектрални типови на (денес ретко употребуваното) Бајерово латинично означување. Иако Лакај применувал големи букви од R до Z во поретки случаи (на пр. X Крма), овие ознаки се отфрлени или прифатени како променливи ѕвезди. Ѕвездата T Крма е прифатена како променлива и заведена во Општиот каталог на променливи ѕвезди со таа ознака, но денес се води како непроменлива.

Ова правило за именување на променливите ѕвезди е разработено од германскиот астроном Фридрих В. Алгеландер.

Со доаѓањето на фотографијата, бројот на променливи ѕвезди почнал нагло да расте, па затоа астрономите пристапиле кон користење на двојни букви, а потоа и броеви.

Како и кај сите астрономски објекти, имињата на ѕвездите ги доделува Меѓународниот астрономски сојуз (IAU), кој пак за тоа го задолжува Државниот астрономски институт „Штернберг“ во Москва. Институтот објавува Општ каталог на променливи ѕвезди (GCVS), кој еднаш на околу две години издава нов список на именувани ѕвезди. На пример, во декември 2011 г. е издаден 80. Список на имиња на променливи ѕвезди, Дел II, кој опфаќа ознаки на 2.161 неодамна откриени променливи ѕвезди; со што вкупниот опфат на каталогот достигнал 45.678 ѕвезди. Меѓу новоименуваните објекти биле V0654 Кочијаш, V1367 Кентаур и BU Северна Круна.

## Поврзано
* Ѕвезден каталог
* Означување на ѕвездите

## Наводи

## Надворешни врски
*
__NOTOC__

Категорија:Променливи ѕвезди
Категорија:Ѕвездена астрономија
Мајами Бич

мини|Метро област Мајами
**Мајами Бич** (анг.: Miami Beach) е град во сојузната американска држава Флорида. По пописот на население од 2010 година во градот живееле 87.779 жители.

## Демографија

Според пописот на население од 2010 година во градот живееле 87.779 жители, што е 154 (0,2%)  жители помалку од 2000 година.

## Наводи

Категорија:Градови на Флорида
Категорија:Населени места основани во 1915 година
Свјатослав III

**Свјатослав Всеволодович Киевски** или **Свјатослав III** (1151-1202) бил руски средновековен владетел, киевски кнез од 1180 година.

## Животопис
Свјатослав бил брат на черниговскиот кнез Јарослав (умрел во 1198&nbsp;г.), како и братучед на кнезовите Игор и Всеволод Свјатославич. Тој делумно ги обединил руските кнезови и во 1184 година ги победил Половците, кога го заробил нивниот хан Кобјак, заедно со други нивни водачи и со вкупно 7.000 Половци. Меѓутоа, следната година, кнезовите Игор и Всеволод презеле поход против Половците при што претрпеле пораз, со што им овозможиле на Половците повторно да навлезат во руските земји, по што повторно се разгориле кавгите меѓу руските кнезови. Свјатослав се споменува во поемата „Слово за походот Игорев“, каде е наречен „татко“ на руската земја, како најстар меѓу родот на Олеговичите. Во неговиот дворец имало голема сала (наречена „гридница“) во која се приредувале гозби, а подоцна служела и како место во кое ги затворале заробениците. Така, ханот Кобјак и другите половецки ханови, заробени во 1184 година, биле чувани во гридницата. Неговото кнежевство се простирало од Карпатите до утоката на Дунав во Црно Море.

## Наводи

## Наводи

Категорија:Руски средновековни владетели
Категорија:Родени во 1126 година
Категорија:Починати во 1194 година
Всеволод III Јурјевич

**Всеволод III Јурјевич** бил руски средновековен владетел, владимирско-суздаљски велики кнез од 1177 до 1212 година.

## Животопис
Всеволод III бил син на кнезот Јуриј Долгорукиј и внук на кнезот Владимир Мономах. Тој бил првиот кнез од владимирската лоза кого го нарекле „Велики кнез“. Исто така бил наречен и „Бољшое Гњездо“. За време на своето владеење, тој жестоко се борел против болјарите, ја зацврстувал својата власт и го развил градителството. Всеволод Јурјевич и брат му, Андреј Богољупски, не ја продолжиле политиката на нивниот татко, кој настојувал да завладее со Киев. Како што сведочат Ипатиевскиот и Лаврентиевскиот летопис, во 1182 или 1184 година, Всеволод III им нанесол тежок пораз на Болгарите кои живееле во околината на Волга. Притоа, неговата војска била толку голема, што војниците можеле со своите шлемови да ја исцрпат водата од реката Дон.

## Наводи

Категорија:Руски средновековни владетели
Категорија:Родени во 1154 година
Категорија:Починати во 1212 година
Рјурик Ростиславич

**Рјурик Ростиславич** (умрел во 1215&nbsp;г.) бил руски средновековен кнез.

## Животопис
Рјурик бил син на смоленскиот кнез Ростислав Мстиславич (умрел во 1168&nbsp;г.) и правнук на кнезот Владимир Мономах. Тој живеел бурен живот, постојано војувајќи против Половците и против другите руски кнезови, често придружуван од брат му, кнезот Давид Ростиславич Смоленски (умрел во 1198&nbsp;г.). Во 1203 година, Рјурик стапил во сојуз со Половците и го разурнал Киев. Во 1173 година завладеал со киевскиот престол, а потоа неколкупати го губел и повторно го заземал (последен пат во 1205 година). За време на своето владеење го помагал развојот на книжевноста и на градителството. Неговата престолнина била во градот Белгород, на реката Ирпењ, во близината на Киев.

## Наводи

Категорија:Руски средновековни владетели
Категорија:Родени во непозната година
Категорија:Починати во 1215 година
Роман Мстиславич

**Роман Мстиславич** (умрел на 19 јули 1205) бил руски средновековен владетел, владимирско-волински и галицки кнез.

## Животопис
Кнезот Роман му бил правнук на Владимир Мономах. За време на своето владеење често војувал против соседните земји, но, исто така, одржувал врски со многу држави. Нему му се припишува изреката: „Ако не ги издавиш пчелите, мед не ќе јадеш.“ Војската му била опремена со „латинско“ оружје и со „шлемови латински“. Успеал кон своето Волинско кнежевство да го присоедини Галицкото кнежевство. За него се зборува погално во Ипатиевскиот летопис, каде се опишува дека ги напаѓал неверниците како лав, дека бил лут како рис, како орел ги прелетувал непријателските земји, итн. Познато е дека Роман бил многу суров кон литванскиет заробеници: ги впрегнал како добиток и со нив орал. Оттука, постои стара руска пословица, која вели: „Романе, Романе, лошо чиниш, со Литовци ораш!“ Во западноевропските хроники, кнезот Роман е опишан како „крал на цела Русија“. Папата Инокентиј III му понудил да го круниса за крал, но Роман го одбил предлогот, зашто не сакал да ја признае власта на папата. Кнезот Роман загинал во походот против Полјаците, на 19 јули 1205 година.

## Наводи

Категорија:Руски средновековни владетели
Категорија:Кнезови на Новгород
Категорија:Несигурна година на раѓање
Категорија:Починати во 1205 година
Всеслав Полоцки

**Всеслав Полоцки** бил руски средновековен владетел на Полоцкото кнежевство.

## Животопис
Кнезот Всеслав долго време се обидувал да го заземе Киев, таа „девојка нему мила“, најпосле успеал во тоа, но владеел со градот само седум месеци, зашто немал поддршка ниту од населението ниту од владеачките кругови. Според Д. С. Лихачов, Всеслав бил во Киев само еднаш, и тоа како заробеник на кнезот Изјаслав. Во 1067 година, Всеслав го зазел градот Новгород и го ограбил. Истата година, на 3 март, кнезовите од родот на Јарославичите (Изјаслав, Свјатослав и Всеволод) го нападнале всеслав кај Немига и му нанесле тежок пораз. Во 1069 година, Вселсав избегал тајно од Белгород во Полоцк, а против него тогаш се кренале кнезовите Изјаслав и Болеслав. Потомците на кнезот Всеслав долго време војувале против потомците на Јарослав Мудриот.

## Наводи

Категорија:Руски средновековни владетели
Категорија:Починати во 1101 година
Јарослав Владимирович Галицки

**Јарослав Владимирович Галицки** бил руски средновековен владетел на Галицкото кнежевство од 1153 до 1187 година.

## Животопис
Кнезот Јарослав му бил тест на кнезот Игор, кој бил оженет со неговата ќерка Ефросинија. Според Ипатиевскиот летопис, кнезот Јарослав бил „мудар и многуречив кнез, богобојазлив, почитуван во други земји и прославен со своите битки“. Неговата војска често војувала на различно страни, но тој ретко учествувал во борбите. Познато е дека прогонетиот византиски цар Андроник Комнин се засолнил кај него. Престолнина на кнезот Јарослав бил градот Галич, кој во 1241 година бил разурнат од Татарите. Неговиот замок бил изграден на високо место над реката Днестар. Денешниот град Галич е оддалечен шест километри од стариот град, а при археолошките ископувања на Успенскиот собор (изграден во средината на 12 век) бил пронајден саркофагот со посмртните останки на кнезот Јарослав.

## Наводи

Категорија:Руски средновековни владетели
Категорија:Починати во 1187 година
Категорија:Основачи на градови
Кремен

мини|Кремен

**Кремен** — криптокристален седимент во облик на минеарален кварц. Доаѓа од фрагменти или слоеви во седиментни ѕидови како што се креда и варовник. Во фрагментите, кварцот е претежно темносив, зелено, бело, или кафеана боја и поседуват стакласти или восочни сјај.

## Употреба

Во минатото многу се користел за изработка на камени алатки, како и за потпалување оган. Исто така, беше користен како абразив за абразивна хартија

## Надворешни врски

* Кременот во архитектурата на источна Англија
* Flintsource.net

## Наводи

Категорија:Седиментни карпи
Категорија:Камени орудија
Категорија:Потпал
Категорија:Градежен камен
Боб на Зимските олимписки игри 2018

мини|Лизгачкиот центар Алпенсија
**[[Боб]] санкањето на [[Зимски олимписки игри 2018|Зимската Олимпијада 2018]]** ќе се одржи на лизгачкиот центар Алпенсија во близина на Пјонгчанг, Јужна Кореја. настаните ќе се одржуваат во периодот помеѓу 18 и 25 февруари 2018. Ќе се одржат вкупно три настани за натпреварување во боб санкање.

Нигерија за првпат има квалификуван женски тим за Зимските олимписки Игри за во дисциплината боб санкање двосед за жени. Тимот ќе биде првиот претставник на Нигерија на Зимските олимписки Игри воопшто досега.

## Наводи

Категорија:Боб на Зимските олимписки игри
Лизгачки центар Алпенсија

мини|Лизгачкиот центар Алпенсија
**Лизгачкиот центар Алпенсија** (на корејски: 알펜시아 슬라이딩 센터) е патека за санкање, боб санкање и скелетон која се наоѓа во зимското одморалиште и скијачки центар Алпенсија во Јужна Кореја, кој се наоѓа во областа на Пјонгчанг. Овој простор ќе биде домаќин на натпреварите во санкање, боб санкање и скелетот за 2018 Зимските олимписки Игри.

Капацитетот на гледалиштето на објектот е 7,000 (од кои 1.000 седишта и 6,000 на стоење). Патеката е долга 2,018 метри, со цел да се одбележи годината на одржување на Олимписките игри. Неговата ширина изнесува 1.40 метри.

Лизгачкиот центар Алпенсија бил домаќин на натпревари од Светското Првенство во 2017 како тест настани за олимписките игри.

## Наводи

Категорија:Јужна Кореја
Категорија:Зимски олимписки игри 2018
Арета Френклин

**Арета Френклин** (;  - ) —  соул пејачка. Ќерка е на баптистички свештеник. Од раната младост во пеење ја подучувале ѕвездите на госпелот, како што се Махалија Џексон и Клара Ворд. Врв на кариерата и бил кон крајот на 60-те години на 20 век. Песните како „-{Respect}-“ и „-{Chain Of Fools}-“брзо станаа класика. И покрај личните проблеми, во 1968 година го снимила албумот „-{Lady Soul}-“ кој се продал во милион примероци. Кон  крајот на 70-те нејзината кариера почнала да стагнира, но нејзината улога во филмот „Браќа Блуз“ и ја враќа старата слава. Во 80-те години ги сними хитовите како „-{Freeway Of Love}-“ и „-{Who's Zooming Who}-“, а пееше и во дует со Џорџ Мајкл и групата -{Eurythmics}-.. Прекар и е "Кралица на соулот", а според некои извори, нејзиниот глас има распон од четири октави. Англиската пејачка Џош Стоун многумина ја сметаат за нејзина наследничка..

## Албуми
* 1956: Songs of Faith
* 1961: Aretha
* 1962: The Electrifying Aretha Franklin
* 1962: The Tender, the Moving, the Swinging Aretha Franklin
* 1963: Laughing on the Outside
* 1964: Unforgettable: A Tribute to Dinah Washington
* 1964: Runnin' Out of Fools
* 1965: Yeah!!!
* 1966: Soul Sister
* 1967: Take It Like You Give It
* 1967: I Never Loved a Man the Way I Love You
* 1967: Aretha Arrives
* 1968: Lady Soul
* 1968: Aretha Now
* 1969: Soul '69
* 1970: This Girl's in Love with You
* 1970: Spirit in the Dark
* 1972: Young, Gifted and Black
* 1973: Hey Now Hey (The Other Side of the Sky)
* 1974: Let Me in Your Life
* 1974: With Everything I Feel in Me
* 1975: You
* 1976: Sparkle
* 1977: Sweet Passion
* 1978: Almighty Fire
* 1979: La Diva
* 1980: Aretha
* 1981: Love All the Hurt Away
* 1982: Jump to It
* 1983: Get It Right
* 1985: Who's Zoomin' Who?
* 1986: Aretha
* 1989: Through the Storm
* 1991: What You See Is What You Sweat
* 1994: Greatest Hits: 1980–1994
* 1998: A Rose Is Still a Rose
* 2003: So Damn Happy
* 2008: This Christmas, Aretha
* 2011: Aretha: A Woman Falling Out of Love

## Наводи

Категорија:Носители на Претседателскиот медал на слободата
Категорија:Американски феминистки
4Q166

**4Q166** (или **4QpHos<sup>a</sup>**; Коментари на Осија; Pesher Hoshe`a), познат и како **Свиток со коментари на Осија**, е еден од Свитоците од Мртвото Море најден во пештерата 4 кај Кумран на западниот брег. Пергаментот на кој е напишан 4Q166, со големина 17.5&nbsp;cm на 16.8&nbsp;cm, се проценува дека е од првиот век п.н.е. Овој ракопис е поголем од двата неповрзани фрагменти на коментари на Осија најдени во пештерата 4. Текстот, ко је идентичен на коментарите на Псалмите, се од рустикален, полуформален тип од времето на Иродската династија.

## Содржина
Текстот содржи коментари на библиски стихови од Книга на пророкот Осија (). Стиховите кои тука се дадени The verse presented here се однесуваат на врската меѓу Господ, сопругот на Израел и неверната жена. Во коментарите, неверните биле одведени настрана од „мажот на лагите“. Документот се тврди дека неволјата која ги погаѓа оние што згрешиле е глад. Иако овде зборот „глад“ може да е метафора, сепак може да се однесува на вистинска суша што се случила во тоа време.

## Објавување
Свитокот со коментарите на Осија за првпат е објавен од Џ. Алегро во петтиот том од серијалот „Откритијата во Јудејската пустина“.

Во 1979 година, М. Хорган објавил дело со сите коментари, каде вклучил фрагменти од коментарите на Осија.

## Наводи

## Надворешни врски
* Свитоци од Мртвото Море/4Q166

Категорија:Свитоци од Мртвото Море
Рафаел Сабатини

**Рафаел Сабатини** (Јези, 29 април 1875 — Аделбоден, 13 февруари 1950)  бил англо-италијански писател, најпознат како автор на авантуристички романи, од кои многу се прилагодени во престижните холивудски филмови.

## Животопис

Роден е во Јези, во семејство на италијански оперски пејач и англиска оперска пејачка Во текот на детството живеел во голем број на држави, од Португалијадо Швајцарија, додека не се населил кај дедо му во Англија. Дотогаш, тој совршено владеел шест јазици, а подоцна тврдел дека англискиот јазик е јазик на кој се напишани сите најдобри приказни.

По краток обид за бизнис кариера, како млад човек, тој се посветил на пишувањето, почнувајќи со раскази во 1890 година, а подоцна и со романи. Меѓутоа, требало речиси една четвртина од век пред да постигне комерцијален успех со своите авантуристички романи од 1920-тите. Во меѓувреме се оженил за Рут Год Диксон, ќерка на богат ливерпулски трговец. Во 1927 година неговиот син Рафаел-Анѓело загинал во сообраќајна несреќа. Од сопругата се развела во 1931 година, а четири години подоцна во 1935 година се оженил повторно за Кристин Род, сестра на својата поранешна сопруга.

## Литература
* 

## Надворешни врски
* RafaelSabatini.com
* 
*  a chronology of events in Sabatini's works
* 
* 

Категорија:Родени во 1875 година
Категорија:Починати во 1950 година
Категорија:Италијански писатели
Категорија:Британски писатели
ЦЕФТА

**ЦЕФТА** (англиски: Central European Free Trade Agreement (CEFTA)) е трговски договор помеѓу Албанија, Босна и Херцеговина, Македонија, Молдавија, Србија, УНМИК во име на Република Косово и Црна Гора.
Поранешни членови се Полска, Чешка, Словачка, Словенија, Унгарија и Хрватска кои станале чланки на Европската Унија.

ЦЕФТА ја основале Полска, Чехословачка и Унгарија на 21 декември 1992 во Краков. Подоцна членки станале Словенија (1996), Романија (1997), Бугарија (1998), Хрватска (2002) и Македонија (2006).

ЦЕФТА е договор кој денес ја дефинира единствената слободна трговска зона во југоисточна Европа, иако името на договорот го опишува договорот на земјите средна Европа.

## Историја

### Првобитен договор

Првобитниот договор го потпишале земјите од Вишеградската група, односно Полска, Унгарија и Чехословачка на 21 декември 1992 во Краков, во Полска. Договорот стапил на сила во јули 1994.

Словенија се приклучила во 1996, Романија 1997, Бугарија 1998, Хрватска 2003  и Македонија 2006.

### Договор од 2006

Сите земји од оригиналниот договор, со исклучок на Македонија, влегоа во Европската Унија и со тоа ја напуштија ЦЕФТА. Поради тоа, беше одлучено Договорот да се прошири за да ги покрие и останатите балкански држави, кои веќе создале матрица на билатерални договори за слободна трговија во рамки на Пактот за стабилност во Југоисточна Европа.

На Самитот на премиерите на Југоисточна Европа, во Букурешт на 6 април 2006, ја усвоиле Декларацијата за проширување, која ќе ги опфати Албанија, Босна и Херцеговина, Молдавија, Србија, Црна Гора и УНМИК (во име на Косово).
Било разговарано за можното пристапување на Украина. Новиот Договор бил потпишан на 19 декември 2006 на Самитот на премиери од Југоисточна Европа во Букурешт. До ратификација дошло на 31 март 2007 и новиот договор стапил во сила на 1 мај 2007 година.

## Сегашни и поранешни членки на ЦЕФТА

## Галерија


CEFTA_1992.PNG|Основање 1992: Полска, Унгарија и Чехословачка (денес Чешка и Словачка).
CEFTA 2003.PNG|Земји членки 2003.
CEFTA_2007.PNG|Земји членки 2007.
CEFTA_2013.PNG|Земји членки 2013.


## Поврзано
* Список на економски интеграции
* Меркосур

## Наводи

## Надворешни врски
* Официјално мрежно место
* ЦЕФТА Портал
* Оригиналниот ЦЕФТА договор
* Preamble of the CEFTA Agreement Amendment of and Accession to the Central European Free Trade Agreement (CEFTA 2006 Agreement) 

Категорија:Економски интеграции во Европа
Категорија:Трговски блокови
Категорија:Договори на Македонија
Алпско скиjање на Зимските олимписки игри 2018

**[[Алпско скијање|Алпска скијање]] на [[Зимски олимписки игри 2018|Зимските олимписки игри 2018]]** е закажано за периодот од 12 до 24 февруари во Јонхпхон алпскиот центар за слалом и велеслалом во рамките на Спортскиот комплекс Алпенсија, а брзите дисциплини се одржуваат во Чунбон алпскиот центар во Јужна Кореја.

Во јуни 2015 година,  Меѓународниот Олимписки Комитет одобрил програма на комбиниран тимски настан во алпско скијање, кој за  првпат имал единаесет дисциплини. Тоа е последниот настан на распоредот.

## Распоред на натпреварување

## Квалификации
Најмногу 320 квоти можат се натпреваруваат на игрите во оваа дисциплина. Максимално 22 спортисти може да бидат внесена од страна на Националниот Олимписки Комитет, со максимум од 14 мажи или 14 жени. Вкупно шеснаесет земји, исто така ќе се квалификуваат за инаугуративниот тимскиот настан. Постојат два типа квалификациски стандарди за игри: стандарден и Б стандард.

## Наводи

Категорија:Алпско скијање на Зимските олимписки игри
Календарски народни песни

**Календарски народни песни** —  обредни лирски народни песни, поврзани со одредени празници од годишниот календар. Најбројни се песните што ги придружуваат обредите со зимските и пролетните празнувања.

## Видови
Најмногу впечаток оставаат коледарските, божиќните, и василичарските песни, но сепак со својата бројност и мотивска разновидност највпечатливи се водичарските, лазарските и ѓурѓовденските песни.  Водичарските и лазарските песни го величаат поединецот и семејството, а ги исполнуваат групи жени. По еден востановен ред, за секој член од семејството се пее посебна песна, зависно од неговата возраст. Ѓурѓовденските песни пак, се пеат при берењето на билките или при лулањето на лулашки и го опеваат разбудувањето на природата по долгиот зимски сон, како и интимните чувства на младите. Велигденските песни на повеќе начини го опеваат воскреснувањето на Исус Христос, а во нив се пее и за разни светители од христијанската вера: свети Никола, свети Илија, света Недела, света Петка и др. И додека едни песни се исполнуваат со скандирање, како што се коледарските, василичарските и сл., други имаат и развиена мелодија и високи естетски вредности од аспект на развиена поетика, како што се споменатите водичарски, лазарски и ѓурѓовденски песни. Во сите нив очигледни се повеќе слоеви на народната култура, контаминацијата на христијанските со постари пагански претстави, како и низа елементи од старата словенска митологија. Порано овие песни повеќе биле сврзани со обредот, а помалку се водело сметка за естетската вредност на песната, но со време таа постепено се зголемувала за сметка на самиот обред.

## Примери
;Василичарската песна од тетовското село Радиовце

Трака, трака Василица
дај ми бабо сланиница, 
да наранам дечињата, 
да им пукнат мешињата...
оооооојјјј суроооооооо
догодина повесело

;Ларарска песна од Струшко

А неесто, добро мило, Лазаре!
Шчо ти уста подгорела,
како љушпа ореоа?
Шчо ти лице подбелело,
како платно бамбаќерно?
Али свекор те карало,
аљ свекрва те карала,
али твои мили стопан?

;Водичарска песна од Охридско

Домаќине Стамјанине,
дали пиеш, или спиеш,
ако пиеш весели се,
ако спиеш разбуди се.
Долетало лепо пиле,
на рамена на Стамена,
тогај велит домаќинот:
- Ај подајте лак и стрела,
да застрела ова пиле.
Одговори лепо пиле:
- Не сум пиле за стрелање,
тук сум пиле аберџија,
абер носам од далеку,
ти си имаш мила сина,
царот има мила ќерка,
двајца да се сосватите.

## Наводи

Категорија:Македонска народна лирика
Воена извидница

мини|Почеток на тренингот на германската воена единица во 1932 година

**Воена извидница** — поранешен екипен зимски спорт, во кој спортистите се натпреварувале во скијачко трчање, скијачко планинарење и стрелаштво. Обично било одржувано помеѓу држави или воени единици.

Натпреварувањето се состоело од 25 километри скијачко трчање (15 км за жени) и стрелаштво. Големината на извидницата била четири членови. Вкупното искачување требало да биде од 500 до 1.200 метри (300 до 700 метри за жени). Правилата биле многу слично на современиот биатлон. Традиционално, извидницата била составена од еден офицер, еден подофицер и двајца војници. Офицерот носел пиштол наместо пушка и не учествувал во пукањето. Вкупната тежина на ранците на подофицерот и војниците требало да биде најмалку 24 килограми. Подоцна, натпреварувачите не носеле ранци и пушкие биле слична верзија на оние во биатлон. Предводникот на извидницата немал никакво оружје.

Воената извидница била дел од Меѓународниот совет за воени спортови (*Conseil International du Sport Militaire*), како и од скијачките првенства во 1929 година. Била дел од официјалната програма на Зимските олимписки игри во Шамони 1924, и на три игри како демонстративен спорт (1928, 1936 и 1948).

## Наследник

Биатлонот се развил од воената извидница.

## Белешки

## Наводи

## Надворешни врски
* Официјални правила 

Категорија:Биатлон
Категорија:Повеќебојни спортови
Категорија:Зимски спортови
Категорија:Скијачко трчање
Категорија:Скијачко планинарење
Категорија:Тркачки спортови
Фердинанд Врангел

**Фердинанд (Фјодор) Петрович Врангел** (; Псков, 9 јануари 1797 — Дорпат, 6 јуни 1870) бил барон, руски морепловец, поларен истражувач, адмирал, почесен член на Руската академија на науките во Санкт Петербург во (1855) и еден од основачите на Руското географско друштво.

## Потекло

Фердинанд Врангел потекнува од германско благородно семејство од балтичката област. Тој бил син на артилериски мајор Петар Лудвиг Врангел (1760-1807) и неговата сопруга Доротеја Маргарит Барбара фон Фрајман (1768-1806). Неговиот дедо се доселил од  Данска и бил коморник на дворот на Петар III и Катерина II, но паднал во немилост и побегнал од земјата.
Тој учествувал на патот околу светот со бродот "Камчатка" 1817 - 1819, кој го предводел Василиј Головњин. Од 1820 до 1824 го истражува северниот крајбрежен појас на источниот Сибир, а од 1825 до 1827 води уште една руска експедиција околу светот.
Од 1829 до 1835 бил гувернер на рускиот дел на Алјаска, а потоа министер за морнарица. Кога царската влада 1867 ја продала Алјаска на САД, силно протестираа.

По него го добил името Врангеловиот остров.

Главен труд: „Патување по северните брегови на Сибир и по Леденото море 1820—1825“ (1841)

## Наводи

## Надворешни врски

Категорија:Родени во 1797 година
Категорија:Починати во 1870 година
Категорија:Руски истражувачи
Категорија:Руски адмирали
Категорија:Истражувачи на Арктикот
Категорија:Морепловци
Категорија:Руско благородништво
Категорија:Балтички Германци
Категорија:Дописни членови на Петербуршката академија на науките
Категорија:Почесни членови на Петербуршката академија на науките
Категорија:Добитници на Демидовата награда
Категорија:Родени во 1796 година
Звонимир Лепетиќ

**Звонимир „Звонко“ Лепетиќ** (Беране,  - Загреб, ) е поранешен хрватски театарски, филмски и телевизиски глумец.

## Животопис

Звонимир Лепетиќ, еден од најистакнатите глумци на хрватскиот и југословенскиот филм. Има снимени повеќе од седумдесет филмови и телевизиски серии, а доби бројни значајни признанија и награди. Неговата театарска кариера започна во Задарскиот театар (денес Хрватската театарска куќа Задар). Брат е на глумецот Јоже Лепетиќ. Во новември 2005 година се пласирал на осмото место на списокот „Најдобри хрватски глумци на сите времиња“ што ја составило хрватското филмско списание „Холивуд“.

## Филмографија
* Глув барут (1990)
* Belle Epoque (1990./2007.)
* Крива (1989) ТВ
* Човек кој знаеше каде север и каде југ (1989) ТВ
* Лео и Бригита (1989) ТВ
* Браќа по мајка (1988)
* Тајната на манастирската ракија (1988)
* Вечерни ѕвона (1988) ТВ
* Азра (1988)
* Маруда или смрт (1987)
* Работен живот (1987)
* Мисија на мајор Атертон (1986) ТВ - Четнички војвода Спасоје Дакиќ
* Балкански шпион (1984)
* Окупација во 26 слики (1978)
* Луди денови (1977)
* Полна пареа (1978)
* Капелски Кресови (1975-1976) ТВ серија

## Наводи

## Надворешни врски
* Звонимир Лепетиќ на ИМДб

Категорија:Хрватски глумци
Категорија:Хрватски филмски глумци
Хокеј на мраз на Зимските олимписки игри 2018

мини|Национален затворен стадион во Пекинг
**Хокеј на мраз на Зимските олимписки игри 2018** се одржил во Канин, Јужна Кореја помеѓу 14 и 25 февруари 2018 година. Дванаесет земји биле квалификувани за турнирот; осум од нив автоматски врз основа на нивното рангирање од страна на Меѓународната хокеј федерација на мраз, Јужна Кореја, како домаќини, додека другите три други биле дел од квалификацискиот турнир.

## Наводи
Ханс Хатебур

**Ханс Хатебур** (роден на 9 јануари 1994 година) — холандски фудбалер, десен бек на Аталанта и на холандската репрезентација.

## Титули
#### Гронинген
***[[Фудбалски куп на Холандија|Куп на Холандија]]** (1) : 2014-2015

## Надворешни врски

Категорија:Живи луѓе
Категорија:Родени во 1994 година
Категорија:Фудбалери на ФК Аталанта
Категорија:Холандски фудбалери
Категорија:Фудбалери во Серија А
Скијање на даска на Зимските олимписки игри 2018

Натпреварувањата во **[[Скијање на даска|Сноубординг]] на [[Зимски олимписки игри 2018|Зимските олимписки игри 2018]]** се на програмата од 10 до 24 февруари. Натпреварувањето се одржува во Богванг Финикс парк. За разлика од олимписката програма од пред четири године, дисциплината паралелен слалом е заменета си нова дисциплина Биг ер.

## Распоред на натпреварување
Распоред на натпреварување во сите десет дисциплини.

Напомена: комплетната саатница е по месно време (УТЦ+9)

## Освојувачи на медали
### Мажи

### Жени

## Табела со освоени медали

## Наводи

## Надворешни врски

* Натпреварувањата во скијање на даска на мрежното место на ЗОИ 2018

Категорија:Скијање на даска на Зимските олимписки игри 2018
Категорија:Скијање на даска на Зимските олимписки игри
Пјер Волтје

**Пјер Волтје** е француски сноубордер, специјалист за дисциплината Сноуборд крос.

Тој е двократен олимписки шампион во дисциплината Сноуборд крос победувајќи на Олимпијадите во Сочи 2014 и Пјонгчанг 2018. Покрај тоа тој еднаш бил и Светски шампион во Сноубординг во Сиера Невада во 2017 година.

## Наводи

## Надворешни врски
*Официјално мрежно место 

Категорија:Живи луѓе
Категорија:Француски сноубордери
Категорија:Родени во 1987 година
Лешница (Шар Планина)

**Лешница** — долина на Шар Планина. Се наоѓа во средишниот дел на Шар Планина во пределот на највисоките шарски врвови, помеѓу врвовите Среден Камен и Плат. На југозапад е оградена со највисокиот Титов Врв, додека на југоисток со вториот највисок врв Бакардан, на запад со Среден Камен и на исток со Плат, додека кон север е отворена и се спојува со долината на реката Пена, во нејзиното горно сливно и изворишно подрачје. Се дели на Долна Лешница на надморска височина од 1450 метри и Горна Лешница од 2221 метар надморска височина.

Се одликува со изразит алпски крајолик и карактер, со високи карпи, тревнати предели и густа зимзелена и букова шума, односно изобилува со иглолисна, букова и друга мешана шума, како и со богата ендемска флора и фауна која може да се најде само на ова место, особено до шумски плодови како боровинки, малини и разни видови билки и растенија. На карпестиот предел помеѓу Долна и Горна Лешница постои голем и повремен водопад, кој е особено силен во пролетниот и летниот период. До долината Лешница може да се стигне од Попова Шапка и тоа преку 2 правци: преку Јелак и врвот Плат или преку Церипашина, а исто така може да се пристапи по патеки кои водат од селото Бозовце.

Лешница е многу посетена од планинарите особено од алпинистите и од планинските трчачи кои на Лешница имаат организирано вертикална трка на 1 километар, односно 1000 метри висинска разлика. Над шумскиот предел на Лешница постојат неколку бачила, а низ самата долина протекува малата Лешничка Река, која е десна притока на Пена.

## Галерија

File:Лешница (Шар Планина) 05.jpg|Поглед на Лешница во зима
File:Долна Лешница, Среден Камен и Плат (Шар Планина).jpg|Поглед на Долна Лешница со врвот Среден Камен во долината на Пена и Плат во позадина
File:Лешница (Шар Планина) 01.jpg|Поглед на Лешница во зима
File:Лешница (Шар Планина) 02.jpg|Поглед на Лешница во зима
File:Лешница (Шар Планина) 03.jpg|Поглед на Лешница во зима
File:Лешница (Шар Планина) 04.jpg|Поглед на Лешница во зима
Лешница (долина) 01.jpg|Лешница во лето
Лешница (долина) 03.jpg|Лешница во лето
Лешница (долина) 09.jpg|Лешница во лето
Лешница (долина) 10.jpg|Лешница во лето
Лешница (долина) 13.jpg|Лешница во лето
Лешница (долина) 14.jpg|Лешница во лето
Лешница (долина) 15.jpg|Лешница во лето
Лешница (долина) 18.jpg|Лешница во лето
Лешница (долина) 21.jpg|Лешница во лето
Лешница (долина) 22.jpg|Лешница во лето
Лешница (долина) 23.jpg|Лешница во лето
Лешница (долина) 06.jpg|Мала притока на Пена (Бозовска Река)
Лешница (долина) 17.jpg|Мала притока на Пена (Бозовска Река)


## Наводи

## Надворешни врски
*

Категорија:Шар Планина
Категорија:Бозовце
Bacillales

**Bacillales** е ред на Грам-позитивни бактерии во склоп на коленото Firmicutes. Родови претставници на овој ред се *[[Bacillus]]*, *[[Listeria]]* и *[[Стафилококи|Staphylococcus]]*.

## Наводи

Категорија:Грампозитивни бактерии
Категорија:Бактерии
Категорија:Бактериологија
Категорија:Микробиологија
Категорија:Прокариоти